આર્ટિફિશ્યલ પણ હરોળમાં : ફક્ત ફ્રેશ ફ્લાવર્સ જ નહીં, પણ આર્ટિફિશ્યલ ફૂલો પણ વાળમાં સજાવા માટે ખૂબ સારો ઑપ્શન છે. તાજેતરમાં ‘ઝિંદગી ના મિલેગી દોબારા’ના પ્રમોશન વખતે કૅટરિના કૈફે મોટું લાલ ફૂલ વાળમાં લગાવ્યું હતું, જે આર્ટિફિશ્યલ હતું. આર્ટિફિશ્યલમાં ફ્લાવર્સમાં ગોલ્ડન અને સિલ્વર કલરનાં ફ્લાવર્સ બ્રાઇડલવેઅરમાં ખૂબ સારાં લાગે છે. હેવી ઘાઘરા ચોલી પર આવાં ફૂલોની હેરસ્ટાઇલ ટ્રેડિશનલ છતાં મૉડર્ન લુક આપે છે.